Legal Document

Category: 759

Text:
3. ΝΟΜΟΘΕΤ. ΔΙΑΤΑΓΜΑ υπ' αριθ. 663 της 22 Οκτ./8 Νοεμ. 1941 Περί καταργήσεως της θέσεως του Γενικού Γραμματέως του Υπουργείου της Δικαιοσύνης. Άρθρ.1-(Κατηργήθη υπό του άρθρου μόνου του Ν. 33/1944, κατωτ. αρ. 7). Άρθρ.2.-(Αφορά το Γραφείον Μελετών και Μεταφράσεων του άρθρ. 2 Ν.Δ. 116/1941, 6.Αα.27, καταργηθέν υπό του άρθρ.1 του Ν.Δ. 1379/1942). Άρθρ.3.-(Συμπληρωθέν δια του Ν.Δ. 786 της 26 Νοεμ./11 Δεκ. 1941, κατηργήθη υπό του άρθρου μόνου του Ν. 33/1944, κατωτ. αρ. 7). Άρθρ.4.-Τα της προεδρίας των εν τω Υπουργείω της Δικαιοσύνης λειτουργούντων Συμβουλίων και Επιτροπών ρυθμίζονται εφεξής ως ακολούθως: Εις α Συμβούλια ή Επιτροπάς συμμετέχουν και μέλη του Αρείου Πάγου προεδρεύουν υποχρεωτικώς ταύτα, κατά σειράν αρχαιότητος, αναπληρούμενα εν περιπτώσει κωλύματος ή απουσίας αυτών υπό του Προέδρου των Εφετών και τούτου κωλυομένου υπό του Εισαγγελέως των Εφετών, εις ην περίπτωσιν συμμετέχουν και ούτοι των Συμβουλίων τούτων. Εφ' όσον εις τ' ανωτέρω Συμβούλια συμμετέχει Καθηγητής του Πανεπιστημίου και δικαστικοί από του βαθμού του Εφέτου ή Αντεισαγγελέως Εφετών και κατωτέρω, προεδρεύει ο Καθηγητής του Πανεπιστημίου, ον κωλυόμενον αναπληροί ο αρχαιότερος των συμμετεχόντων Διευθυντών του Υπουργείου της Δικαιοσύνης. Εις πάντα τα λοιπά Συμβούλια και Επιτροπάς ων δεν συμμετέχουν μέλη του Αρείου Πάγου, Πρόεδρος ή Εισαγγελεύς Εφετών ή Καθηγητής του Πανεπιστημίου προεδρεύει ο αρχαιότερος Διευθυντής του Υπουργείου της Δικαιοσύνης. Βλ. και άρθρ.4, 6 ν. ΓπΝΖ'/1911 6.Αα.3, Ν.Δ 850/1941 6.Αβ.5, άρθρ. 1 παρ. 3, άρθρ. 4 Α.Ν. 840/1946 6.Αδ.6, άρθρ. 3 Α.Ν. 984/1946 6.Αδ.8. Άρθρ.5.-Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. Σελ. 45 Γενική Γραμματεία 6.Α.γ.1-3